བོད་ཀྱི་རིག་གཞུང་མ་ལག་ཏུ་གྱུར་བའི་མདོ་སྔགས་སེམས་གསུམ་དང་རིག་གནས་ཀྱི་གཞུང་ལུགས་དང་བཅས་པའི་གསུང་རབ་རྣམས།དཔར་སྐྲུན་ལས་སོགས་ཀྱི་རྣམ་དཀར་གྱི་བྱ་བཞག་སྒྲུབ་པའི་སྤྱི་ཚོགས་སུ་བོན་གྱི་དཔེ་ཚོགས་རྣམས་འཛམ་གླིང་གི་རང་བཞིན་དུ་འགྱུར་རྒྱུ་དང་།དུས་རབས་གསར་པ་འདིའི་ནང་དུ་བོན་གྱི་བསྟན་འབྱུང་ལོ་རྒྱུས་སོགས་ནི་མེད་ཐབས་ཞིག་གྱུར་སྟབས།སྤྱན་དཀྱུས་ཡངས་པའི་མཁས་དབང་དང་ཞིབ་འཇུག་པ།དེ་བཞིན་རིག་གནས་གཞུང་ལུགས་བཅས་བཅུ་ཕྲག་རིག་པའི་གནས་སྦྱང་བའི་སློབ་གཉེར་བ་རྣམས་ལ་དགོས་མཁོ་རུ་དམིགས་ནས།འདི་གར་༸སྐྱབས་རྗེ་༸སྨན་རིའི་མཁན་སློབ་རྣམ་པའི་བཀའ་སློབ་ལམ་སྟོན་དྲི་མ་མེད་པ་གཞི་བཟུང་ནས།སྐབས་བབས་ཀྱི་༸གཡུང་དྲུང་བོན་གྱི་བཤད་སྒྲུབ་འདུས་སྡེའི་རྒྱུན་ལས་རྣམ་པས་གཙོར་འགན་བཞེས་ཐོགདེང་རབས་དང་འཚམས་པའི་དེབ་གཟུགས་ཅན་ལོ་ལྟར་སྤུས་ཚད་སོགས་ཇེ་ལེགས་ཇེ་བཟང་དུ་བཏང་ནས་དཔར་དུ་བསྐྲུན་དང་སྐྲུན་བཞིན་པ་ཡིན།ད་བར་དེབ་ཕྲེང་༦༥དཔར་དུ་གྲུབ་ཟིན་ཡོད་པ་ལྟར།